**ELŐTERJESZTÉS KÍSÉRŐ LAP**

**E-szám: 56/2017.**

**Tárgy: Nagykovácsi Településüzemeltetési Nonprofit Kft. 2016. évi beszámolója**

**Előterjesztő neve:** Kiszelné Mohos Katalin polgármester

**Előadó neve:** Kántor Ágnes ügyvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. április 19.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. április 19.**

 **polgármester**

**Tisztelt Képviselő-testület!**

**Döntést előkészítő indokolás**

A számvitelről szóló 2000. évi C. törvény rendelkezései (a továbbiakban: Számviteli tv.) alapján a NATÜ Kft. elkészítette a 2016. évi egyszerűsített beszámolóját, melynek részeit képezi a mérleg, az eredménykimutatás, a kiegészítő melléklet, a közhasznúsági melléklet. Az egyszerűsített éves beszámolóról könyvvizsgálói jelentés készült.

**Tényállás:**

A Polgári Törvénykönyvről szóló 2013. évi V. törvény 3:109 § (2) bekezdése alapján a Számviteli tv. szerinti beszámoló jóváhagyása a gazdasági társaság legfőbb szervének hatáskörébe tartozik. A Számviteli tv. 153. § (1) bekezdése szerint a kettős könyvvitelt vezető, cégjegyzékbe bejegyzett vállalkozó köteles a jóváhagyásra jogosult testület által elfogadott éves beszámolót, egyszerűsített éves beszámolót, kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt, valamint az adózott eredmény felhasználására vonatkozó határozatot az adott üzleti év mérleg fordulónapját követő ötödik hónap utolsó napjáig letétbe helyezni ugyanolyan formában és tartalommal, mint amelynek alapján a könyvvizsgáló az éves beszámolót, vagy az egyszerűsített éves beszámolót felülvizsgálta.

A NATÜ Kft. 2016. évi adózott eredménye 49 ezer forint. A saját tőke mérlegértéke 4 655 ezer Ft, melynek összetevői:

Jegyzett tőke: 3 100 ezer Ft

Tőketartalék: 7 230 ezer Ft

Eredménytartalék: – 5 724 ezer Ft

2016. évi adózott eredmény: 49 ezer Ft.

Jelen előterjesztéshez csatolt beszámoló tartalma:

* Nagykovácsi Településüzemeltetési Nonprofit Közhasznú Kft. 2016. évi pénzügyi beszámoló (szöveges);
* Egyszerűsített éves beszámoló (mérleg és eredménykimutatás);
* Nagykovácsi Településüzemeltetési Nonprofit Közhasznú Kft. kiegészítő melléklet;
* Független könyvvizsgálói jelentés teljességi nyilatkozattal;
* Jegyzőkönyv Felügyelő Bizottsági ülésről.

A Felügyelő Bizottság köteles a tagok vagy az alapítók döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv elé terjeszteni. A Felügyelő Bizottság 2017. április 21-én fogja tárgyalni a 2016. évi pénzügyi beszámolót, az ülés jegyzőkönyvét soron kívül megküldjük.

A határozati javaslat elfogadásához egyszerű szavazattöbbség szükséges.

Nagykovácsi, 2017. április 19.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Nagykovácsi Településüzemeltetési Nonprofit Közhasznú Korlátolt Felelősségű Társaság 2016. évi pénzügyi beszámolójának elfogadása**

Nagykovácsi Nagyközség Önkormányzat Képviselő-testülete úgy dönt, hogy a Nagykovácsi Településüzemeltetési Nonprofit Közhasznú Korlátolt Felelősségű Társaság 2016. évi pénzügyi beszámolóját elfogadja.

**Határidő:** azonnal

**Felelős:** polgármester